Ritratt: Ufficju Alex Agius Saliba, MEP .td_uid_2_60e6881111df8_rand.td-a-rec-img{text-align:left}.td_uid_2_60e6881111df8_rand.td-a-rec-img img{margin:0 auto 0 0} Għadni kif ġejt elett bħala Chairman tal-Alleanza Ewropea Brain, Mind and Pain. Din l-Alleanza tiġbor fi ħdanha 31 Assoċjazzjoni Ewropea illi jaħdmu favur id-drittijiet ta' pazjenti illi jbatu minn uġigħ kroniku, kif ukoll il-Federazzjoni Ewropea tal-Assoċjazzjonijiet Newroloġiċi (EFNA) illi tirrappreżenta fost oħrajn lill-professjonisti u lill-pazjenti li għandhom kundizzjonijiet marbuta mas-saħħa tal-moħħ. Ninsab onorat illi ġejt fdat b'responsabbiltà tant importanti fuq bażi Ewropea sabiex inkompli nkun vuċi favur pazjenti illi jbatu minn diversi kundizzjonijiet li ħafna drabi jkunu moħbija, bħal ADHD, Epilessija, Migranja, Myalgic Encephalomyelitis (ME), Parkinsons Disease u Huntingston Disease fost oħrajn. Din l-Alleanza fuq bażi Ewropea tirrappreżenta 220 miljun persuna illi jbatu minn disturbi newroloġiċi u 150 miljun oħra illi jbatu minn uġigħ kroniku. Għalkemm illum jeżistu numru ta' trattamenti disponibbli għal dawn il-kundizzjonijiet fuq bażi Ewropea, 8 minn kull 10 persuni illi jbatu minn diżordni newroloġiku ma jingħataw l-ebda trattament għall-kundizzjoni tagħhom. Minbarra li dawn il-kundizzjonijiet qed inaqqru l-kwalità tal-ħajja tal-persuna, dawn ukoll qed iħallu impatt ekonomiku dirett fuq l-ekonomiji tagħna, hekk kif skont l-aħħar statistika huwa stmat illi l-impatt ekonomiku fuq bażi Ewropea minħabba diżordnijiet newroloġiċi kien ilaħħaq it-€800 biljun kull sena, jiġifieri madwar 6% tal-Prodott Gross Domestiku Ewropew. Il-prijoritajiet ta' din l-Alleanza huma dawk illi jiġġieldu l-istigma illi għadha teżisti b'rabta ma' dawn il-kundizzjonijiet kif ukoll billi ssir ħidma favur aċċess adegwat għal trattamenti, support u riċerka f'kull Stat Membru. Fuq livell Ewropew hemm bżonn ta' aktar sinerġija fejn tidħol il-politika tas-saħħa sabiex ikun hemm apprezzament akbar tad-diffikultajiet li jgħaddu minnhom il-pazjenti, u biex fl-aħħar mill-aħħar, ikunu jistgħu jinstabu soluzzjonijiet aqwa biex jiġu miġġielda dawn id-diffikultajiet b'mod aktar effettiv. .td_uid_3_60e688111201c_rand.td-a-rec-img{text-align:left}.td_uid_3_60e688111201c_rand.td-a-rec-img img{margin:0 auto 0 0}